Bejaarde se motor deur vloedwater meegesleurFoto: ER24 ŉ Woordvoerder van ER24, Vanessa Jackson, sê paramedici is kort voor 18:00 Maandagaand na Trichard straat ontbied nadat ŉ bejaarde vrou se motor deur vloedwater meegesleur is. Volgens berigte het die 85-jarige vrou deur die water probeer ry nadat ŉ bakkie voor haar deurgery het en ook meegesleur is. Die vrou se Mazda het teen ŉ boom te lande gekom en sy kon daarin slaag om uit die motor te klim. Sy is op die toneel vir hipotermie behandel. Die bestuurder van die bakkie is nie beseer nie.